НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

***Прва* ИЗМЕНА / ДОПУНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ *ДОБАРА:*

бр. 2168/2018 (3000/0382/2018)

**Предмет јавне набавке :** Ланци за крацере ТЕНТ-Б

- У ОТВОРЕНОМ ПОСТУПКУ -

**К О М И С И Ј А**

(број 5364-Е.03.02-1340/3-2019 од 09.01.2019. године)

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

***ПРВА* ИЗМЕНА/ДОПУНА**

**КОНКУРСНЕ ДОКУМЕНТАЦИЈЕ**

за јавну набавку бр.  **2168/2018 (3000/0382/2018):** Ланци за крацере ТЕНТ-Б

1.

У складу са појашњењем конкурсне документације бр. 1, врши се допуна и гласи као у прилогу, техничке спецификације (тачка 3. Конкурсне документације).

2.

Прилог: важећа Техничка спецификација.

# ТЕХНИЧКА СПЕЦИФИКАЦИЈА

# Врста и количина добара

|  |  |  |  |
| --- | --- | --- | --- |
| **Рб** | **Предмет набавке** | **Јед.мера** | **количина** |
| 1. | Ланац крацера 22x86 са 7 карика | ком | 320 |
| 2. | Спојница ланца 22x86мм | ком | 320 |

Ланци и спојнице се уграђују на мокре гребаче шљаке (крацере)

Димензије ланаца (ставка 1) према стандарду DIN 22252

Димензије спојнице ланаца према стандарду DIN 22253

Материјал за израду: 15CrNi6 или одговарајући

Ланци и спојнице морају бити цементирани. Дубина цементације 1мм

Затезна чврстоћа цементираног ланца: Око 280 kN

Ланци и спојнице морају бити од истог произвођача

Ланци морају бити цементирани на дубину 1mm.

Прекидна сила од ≈ 280 kN.

Ланци израђени од захтеваног материјала и цементирани на дубину од 1mm, површинска тврдоћа таквог ланца би морала бити минимум 780 HV.

Сила кидања од 280 kN.

Дозвољено је одступање од 10%.

Прекидна сила ланаца износи 280±10% kN.

Наручилац задржава право да у сопственој режији изврши накнадно испитивање испоручених ланаца у акредитованој лабораторији

# Рок испоруке добара

Изабрани понуђач је обавезан да испоруку добара изврши у року који не може бити дужи од **60** (шездесет) дана од дана закључења Уговора.

* 1. **Техничка документација која се доставља као саставни део понуде, а којом се доказује да понуђена добра одговарају захтеваним техничким карактеристикама:**
* **Каталог -** Понуђач је дужан да као део понуде достави каталог или каталошки извод произвођача, чији се ланци и браве ланца нуде, јасно обележеним.

# Место испоруке добара

Место испоруке је Огранак ТЕНТ Б, локација ТЕНТ – Б - магацин ТЕНТ Б (Термоелектрана Никола Тесла Б Ушће Обреновац).

Паритет испоруке је франко (магацин ТЕНТ Б, локација ТЕНТ Б) са урачунатим зависним трошковима.

Евентуално настала штета приликом транспорта предметних добара до места испоруке пада на терет изабраног Понуђача.

# Квалитативни и квантитативни пријем

Пријем робе у погледу количине и квалитета врши се у складишту Наручиоца где се утврђују стварно примљена количина робе.

Квантитативни пријем констатоваће се потписивањем Отпремнице и провером:

• да ли је испоручена наручене количина

• да ли су добра испоручена у оригиналном паковању

• да ли су добра без видљивог оштећења

* Приликом испоруке доставити извештај о испитивању ланаца од стране акредитоване лабораторије из Србије, који ће садржати потврду да ланци одговарају траженим техничким карактеристикама.

У случају да дође до одступања од уговореног, Изабрани понуђач је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена у року.

Изабрани понуђач се обавезује да сноси потпуну одговорност за квалитет предмета набавке, без обзира да ли Наручилац врши или не пријемно контролисање и испитивање. Изабрани понуђач се обавезује да надокнади све трошкове које би Наручилац директно или индиректно имао због неодговарајућег квалитета предмета набавке.

# Гарантни рок,

Гарантни рок за предмет набавке је минимум **12** месеци од дана испоруке добара.

Изабрани Понуђач је дужан да о свом трошку отклони све евентуалне недостатке у току трајања гарантног рока.

3.

Ова измена конкурсне документације се објављује на Порталу УЈН и интернет страници Наручиоца.

Доставити:

- Архиви